U-I-55/07
Natisni
Opravilna št.:
U-I-55/07
Datum odločitve:
3. 7. 2008
ECLI:
ECLI:SI:USRS:2008:U.I.55.07
Akt:
Zakon o stavbnih zemljiščih (Uradni list RS, št. 44/97 – ZSZ) (ZSZ), 1. al. 56. čl.
Zakon o stavbnih zemljiščih (Uradni list SRS, št. 18/84, 32/85 – popr. in 33/89 – ZSZ) (ZSZ), čl. od 58 do 63 
Odlok o spremembah in dopolnitvah Odloka o nadomestilu za uporabo stavbnega zemljišča (Uradni list RS, št. 12/01) (NUSZ),
Odlok o spremembah in dopolnitvah Odloka o nadomestilu za uporabo stavbnega zemljišča (Uradni list RS, št. 116/03)
Izrek:
Pobuda za začetek postopka za oceno ustavnosti prve alineje 56. člena Zakona o stavbnih zemljiščih (Uradni list RS, št. 44/97 – ZSZ) in členov od 58 do 63 Zakona o stavbnih zemljiščih (Uradni list SRS, št. 18/84, 32/85 – popr. in 33/89 – ZSZ) ter za oceno ustavnosti in zakonitosti Odloka o spremembah in dopolnitvah Odloka o nadomestilu za uporabo stavbnega zemljišča (Uradni list RS, št. 12/01) in Odloka o spremembah in dopolnitvah Odloka o nadomestilu za uporabo stavbnega zemljišča (Uradni list RS, št. 116/03) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana ureditev neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Franc Potokar, Grosuplje
Datum vloge:
22. 2. 2007
Vrsta odločitve:
sklep
Vrsta rešitve:
zavrženje
Dokument:
US28226
Dokument v PDF obliki:
U-I-55-07.pdf
84 KB
Prenesite datoteko
U-I-55/07-16
3. 7. 2008
SKLEP
Ustavno sodišče je v postopku za preizkus pobude Franca Potokarja, Grosuplje, na seji 3. julija 2008
sklenilo:
Pobuda za začetek postopka za oceno ustavnosti prve alineje 56. člena Zakona o stavbnih zemljiščih (Uradni list RS, št. 44/97 – ZSZ) in členov od 58 do 63 Zakona o stavbnih zemljiščih (Uradni list SRS, št. 18/84, 32/85 – popr. in 33/89 – ZSZ) ter za oceno ustavnosti in zakonitosti Odloka o spremembah in dopolnitvah Odloka o nadomestilu za uporabo stavbnega zemljišča (Uradni list RS, št. 12/01) in Odloka o spremembah in dopolnitvah Odloka o nadomestilu za uporabo stavbnega zemljišča (Uradni list RS, št. 116/03) se zavrže.
Obrazložitev
1. Pobudnik izpodbija prvo alinejo 56. člena Zakona o stavbnih zemljiščih (Uradni list RS, št. 44/97 – v nadaljevanju ZSZ/97)[1]  in člene od 58 do 63 Zakona o stavbnih zemljiščih (Uradni list SRS, št. 18/84 in nasl. ­– v nadaljevanju ZSZ/84) ter Odlok o spremembah in dopolnitvah Odloka o nadomestilu za uporabo stavbnega zemljišča (Uradni list RS, št. 12/01 – v nadaljevanju Odlok/01) in Odlok o spremembah in dopolnitvah Odloka o nadomestilu za uporabo stavbnega zemljišča (Uradni list RS, št. 116/03 – v nadaljevanju Odlok/03). V zvezi z utemeljitvijo pravnega interesa pobudnik navaja, da je zavezanec za plačilo nadomestila za uporabo stavbnega zemljišča na območju Občine Grosuplje. Prilaga več odločb o odmeri nadomestila za uporabo stavbnega zemljišča med leti 1997 in 2006.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji se v primerih, ko izpodbijani predpis ne učinkuje neposredno, pobuda lahko vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS (glej sklep št. U-I-354/07 z dne 10. 1. 2008, Uradni list RS, št. 6/08 in sklep št. U-I-251/07 z dne 10. 1. 2008, Uradni list RS, št. 6/08). Navedeno stališče pobudniku ne onemogoča dostopa do Ustavnega sodišča, temveč pomeni le njegovo odložitev na čas po izčrpanju pravnih sredstev pred pristojnimi sodišči, če ne bo pobudnik svojih pravic uspešno zavaroval že v teh postopkih.
3. Pobudnik ni izkazal, da je pred vložitvijo pobude izčrpal pravna sredstva zoper odločbe o odmeri nadomestila za uporabo stavbnega zemljišča. Glede na razloge, navedene v sklepu št. U-I-354/07 oziroma v sklepu št. U-I-251/07, ni izkazal pravnega interesa za oceno ustavnosti ZSZ/84 in ZSZ/97 oziroma za oceno ustavnosti in zakonitosti Odloka/01 in Odloka/03. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnici in sodniki mag. Marta Klampfer, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik
Opomba:
[1] Pobudnik navaja prvo alinejo 56. člena Zakona o stavbnih zemljiščih (Uradni list RS, št. 18/84 in nasl. – ZSZ), vendar je iz navedb v pobudi razvidno, da dejansko izpodbija prvo alinejo 56. člena ZSZ/97.